text: Asylansøger ramt af skud fra politiet
  25 november 2016 kl. 14.16
  En asylansøger, der truede med at gøre alvorlig skade på sig selv, er fredag blevet skudt og såret på et asylcenter i Jelling.
  Den Uafhængige Politimyndighed oplyser i en pressemeddelelse, at Sydøstjyllands Politi blev tilkaldt til asylcenteret fredag.
  Overfor TV SYD vil Sydøstjyllands Politi kun fortælle, at episoden den foregik klokken 11.06 fredag formiddag. 
  Politiklagemyndigheden fortæller, at de har fået oplyst af Sydøstjyllands Politi, at manden truede med at gøre alvorlig skade på sig selv med en kniv. For at forhindre det afgav politiet et skud, der strejfede mandens ben.
  - Skudet strejfer mandens ben og herefter slipper han kniven, fortæller specialkonsulent ved Den Uafhængige Politiklagemyndighed Janus Rasmussen til TV 2.
  Som det er normalt i situationer hvor politiet afgiver skud, så er der nu iværksat en nærmere undersøgelse af episoden, oplyser Politiklagemyndigheden.
  Se meddelelsen her
  